خان غازی کابلی

حبیب الرحمٰن ( یا 2 فروری 1988)، جو عام طور پر اپنے تخلص خان غازی کابلی کے نام سے جانے جاتے ہیں، برطانوی ہند، دہلی میں مقیم ایک افغان اردو شاعر، صحافی اور مصنف تھے۔  وہ ہندوستانی تحریک آزادی کے کارکنوں میں سے ایک اور خدائی خدمتگار تنظیم کے رکن تھے۔ 

 سوانح حیات 
حبیب الرحمٰن کی پیدائش   یا  میں افغانستان کے خوست صوبہ کے درگی گاؤں میں ایک نسلی پشتون خاندان میں ہوئی۔  ان کے والد ملک عبد الرحیم 1914 کے آس پاس افغانستان سے ہجرت کر گئے تھے۔

کابلی برطانوی حکومت کے خلاف اہم پشتون شخصیات میں سے تھے اور کہا جاتا ہے کہ وہ انڈین نیشنل کانگریس کے رکن بھی رہے۔ انھوں نے آزاد پختون جرگہ ہند کے صدر کے طور پر بھی خدمات انجام دیں، اور برطانوی راج کے خلاف ہندوستان چھوڑو تحریک میں حصہ لیا۔ کابلی نے برطانوی مخالف ہندوستانی قوم پرست شخصیات کی تعریف میں کئی نظمیں لکھیں۔

کابلی 2 فروری 1988 کو وفات پا گئے۔
 نمونہ کلام 
عشق و محبت — خان غازی کابلی

اس باغ میں اک گل ہی نہیں مجھ کو پیارا
کرتا ہے ہر اک خار بھی الفت کا اشارہ

ممنون نہ اپنوں کا نہ غیروں کا رہا میں
چمکا میری تقدیر کا ہے آپ ستارہ

ہرجز کسی امداد کا محتاج نہیں میں
ہو جاتا ہے ہر مست قلندر کا گزارا

عنوان میری نظم کا ہے 'عشق و محبت'
بہتا نہیں ہر سمت میری فکر کا دھارا

جاتے ہیں اسی سمت قدم بے خبری میں
کس ماہلقا نے مجھے چلمن سے پکڑا

اب ہند سے پہنچا ہے میرے عشق کا چرچا
تا حد کراچی و سمرقند و بخارا

یکسان جو گل و خار سے ایک ربط ہے مجھ کو
کرتا نہیں گلشن میں کوئی مجھ سے کنار

ہیں مجھ سے ملاقات کے مشتاق ہزاروں
کیا بات کرے حاسدِ بدبخت بیچارہ

جس پھول سے آئی نہ مجھے عشق کی خوشبو
دل سے بھی نکالا، اسے نظر سے اتارا

دونوں نے غریبوں کو کیا ایکسپلائٹ
جچتا میری نظر میں سکندر ہے نہ ڈارا

لیں نہیں میں کام کبھی ایٹمی بم سے
میں نے جسے مارا اسے احسان سے مارا

وہ اور ہیں پھر جاتے ہیں جو عہد سے اپنے
جو قول دیا میں نے وہ مر کر بھی نہ ہارا

'غازی' میرے اخلاص کا شنا تھا کہ جس نے
الجھے ہوئے گیسوِ محبت کو سنوارا

 کتابیں 
 جے ہند
 خروشِ عشق
 تحریک خدائی خدمتگار
 تحریک پختونستان

 حوالہ جات 

زمرہ:افغان شعراء
زمرہ:اردو شعرا
زمرہ:ہندوستانی صحافی
زمرہ:دہلی کے مصنفین
زمرہ:نیو دہلی کے مصنفین
زمرہ:خوست کی شخصیات
زمرہ:افغانستان میں اردو
زمرہ:دہلی سے آزادی ہند کے فعالیت پسند